
1.3. Pašreizējā situācija, problēmas un risinājumi
	Iebildums
Izskatot likumprojekta papildināto jauno nodaļu “VI nodaļa. Plānošanas reģionu un
pašvaldību atbildība un sabiedrības līdzdalība klimata politikas plānošanā un īstenošanā”, kurā
noteikta plānošanas reģionu un pašvaldību atbildība (48., 49.pants), kā arī plānošanas reģionu
un pašvaldību kompetences klimata politikas jomā finansēšana (50. pants), RACAi nav
konceptuālu iebildumu par reģionālās atbalsta programmas veidošana Plānošanas reģionu un
pašvaldību teritoriju attīstības plānošanas dokumentos noteikto klimata politikas mērķu,
prioritāšu, rīcību un projektu īstenošanai.
RACA nepiekrīt likumprojekta anotācijā minētajiem apgalvojumiem par finanšu
resursu pieaugumu un uzskata, ka nekorekti vērtēt kopējo pieaugumu pašvaldību griezumā,
nevērtējot izdevumu pieaugumu. 
Laika periodā no 2022.gada vērtēto ieņēmumu (IIN, NĪN) piegums tiek novirzīts
izdevumu pieaugumu segšanai un neveidojas resursu pārpalikums.
Energo krīzes un inflācijas ietekmē pašvaldībām straujāk pieaug pastāvīgo izdevumu
bāze. Mazinoties spējām finansēt savus kārtējos maksājumus, bremzējas pašvaldību turpmākā
attīstība, turklāt finansējuma pieejamība nozīmīgu projektu īstenošanai tiek būtiski apgrūtināta.
Izdevumu apjoma pieaugums saistīts ar :
• darba samaksas palielināšanu, ņemot vērā minimālās algas straujo pieaugumu
(2022.gadā no 500 euro uz 620 euro ; 2023.gadā no 620 euro uz 700 euro), darba algas
palielināšanu darbiniekiem atbilstoši Valsts un pašvaldību institūciju amatpersonu un
darbinieku atlīdzības noteiktajai kārtībai,
• pašvaldību budžetu valsts iekšējā parāda darījuma summas pieaugumu, t.i.,
finansējums aizņēmumu procentu maksai un maksājumiem par parāda apkalpošanu.
• Sociālo pakalpojumu nodrošināšanu, saskaņā ar sociālās palīdzības likumu,
pašvaldībai primāri jānodrošina pabalsts garantētā minimālā ienākumu līmeņa nodrošināšanai
(regulāri tiek palielināts garantētā minimālā ienākuma līmenis) un mājokļa pabalsts, kā arī
jānodrošina atbalsts bāreņiem, audžuģimenēm, daudzbērnu ģimenēm, senioriem, personām ar
invaliditāti un citām mazaizsargātajām personu grupām.
• pedagogu zemākās darba samaksas likmes pieaugumu, saskaņā ar spēkā esošiem
normatīvajiem aktiem (MK rīkojums Nr.226).
Līdz ar to RACA nepiekrīt anotācijā izteiktajam priekšlikumam daļu (%) no pašvaldību
nodokļu (IIN, NĪN) pieauguma “rezervēt” reģionālā mērogā, veidojot reģionālo atbalsta
programmu, t.sk. reģionālo un vietējo klimata politikas atbalsta pasākumu īstenošanai.

